ระเบียบคณะกรรมการอัยการระเบียบคณะกรรมการอัยการว่าด้วยหลักเกณฑ์และวิธีการตรวจสอบคุณสมบัติของผู้สมัครสอบคัดเลือกผู้สมัครทดสอบความรู้หรือผู้สมัครเข้ารับการคัดเลือกพิเศษเพื่อบรรจุเป็นข้าราชการอัยการและแต่งตั้งให้ดำรงตำแหน่งอัยการผู้ช่วยพ.ศ. ๒๕๕๗ โดยที่เป็นการสมควรปรับปรุงระเบียบคณะกรรมการอัยการว่าด้วยหลักเกณฑ์และวิธีการตรวจสอบคุณสมบัติของผู้สมัครสอบคัดเลือกผู้สมัครทดสอบความรู้ หรือผู้สมัครเข้ารับการคัดเลือกพิเศษเพื่อบรรจุเป็นข้าราชการอัยการและแต่งตั้งให้ดำรงตำแหน่งอัยการผู้ช่วยอาศัยอำนาจตามความในมาตรา ๔๙ วรรคสอง แห่งพระราชบัญญัติระเบียบข้าราชการฝ่ายอัยการพ.ศ. ๒๕๕๓ คณะกรรมการอัยการจึงออกระเบียบ ดังต่อไปนี้ข้อ ๑ ระเบียบนี้เรียกว่าระเบียบคณะกรรมการอัยการว่าด้วยหลักเกณฑ์และวิธีการตรวจสอบคุณสมบัติของผู้สมัครสอบคัดเลือกผู้สมัครทดสอบความรู้ หรือผู้สมัครเข้ารับการคัดเลือกพิเศษเพื่อบรรจุเป็นข้าราชการอัยการและแต่งตั้งให้ดำรงตำแหน่งอัยการผู้ช่วย พ.ศ. ๒๕๕๗ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิก(๑)ระเบียบคณะกรรมการอัยการว่าด้วยหลักเกณฑ์และวิธีการตรวจสอบคุณสมบัติของผู้สมัครสอบคัดเลือกผู้สมัครทดสอบความรู้ หรือผู้สมัครเข้ารับการคัดเลือกพิเศษเพื่อบรรจุเป็นข้าราชการอัยการและแต่งตั้งให้ดำรงตำแหน่งอัยการผู้ช่วย พ.ศ. ๒๕๕๕(๒)ระเบียบคณะกรรมการอัยการว่าด้วยหลักเกณฑ์และวิธีการตรวจสอบคุณสมบัติของผู้สมัครสอบคัดเลือกผู้สมัครทดสอบความรู้ หรือผู้สมัครเข้ารับการคัดเลือกพิเศษเพื่อบรรจุเป็นข้าราชการอัยการและแต่งตั้งให้ดำรงตำแหน่งอัยการผู้ช่วย (ฉบับที่ ๒)พ.ศ. ๒๕๕๕ข้อ ๔ ในระเบียบนี้ก.อ. หมายความว่าคณะกรรมการอัยการตามกฎหมายว่าด้วยระเบียบข้าราชการฝ่ายอัยการผู้สมัคร หมายความว่าผู้สมัครสอบคัดเลือก ผู้สมัครทดสอบความรู้ หรือผู้สมัครเข้ารับการคัดเลือกพิเศษคณะกรรมการแพทย์ หมายความว่าคณะกรรมการแพทย์ซึ่ง ก.อ. กำหนดตามความในมาตรา ๔๙ ก. (๖)แห่งพระราชบัญญัติระเบียบข้าราชการฝ่ายอัยการ พ.ศ. ๒๕๕๓ข้อ ๕ ให้ผู้สมัครยื่นใบสมัครต่อเจ้าหน้าที่ผู้รับสมัครซึ่งได้กำหนดไว้ในประกาศสอบคัดเลือกประกาศทดสอบความรู้ หรือประกาศคัดเลือกพิเศษ ด้วยตนเองหรือด้วยวิธีการอื่นที่ ก.อ.กำหนด ทั้งนี้ผู้สมัครที่ผ่านการประกาศรายชื่อผู้มีสิทธิสอบคัดเลือก ทดสอบความรู้หรือเข้ารับการคัดเลือกพิเศษจะมีสิทธิได้รับการบรรจุเป็นข้าราชการอัยการและแต่งตั้งให้ดำรงตำแหน่งอัยการผู้ช่วยก็ต่อเมื่อได้ผ่านการดำเนินการตามข้อ๖ ถึงข้อ ๙ ของระเบียบนี้แล้วผู้สมัครที่ประกอบวิชาชีพทางกฎหมายเป็นข้าราชการตุลาการ จ่าศาลรองจ่าศาล เจ้าพนักงานพิทักษ์ทรัพย์ เจ้าพนักงานบังคับคดี พนักงานคุมประพฤติของศาลยุติธรรมหรือนายทหารเหล่าพระธรรมนูญให้ใช้หนังสือรับรองการประกอบวิชาชีพตามแบบที่กำหนดท้ายระเบียบนี้ข้อ ๖ ให้ ก.อ.แต่งตั้งคณะอนุกรรมการตรวจสอบคุณสมบัติของผู้สมัครโดยให้มีอำนาจกำหนดวิธีการเพื่อตรวจสอบคุณสมบัติของผู้สมัครข้อ ๗ ให้คณะอนุกรรมการตรวจสอบคุณสมบัติของผู้สมัครดำเนินการดังนี้(๑) ก่อนประกาศรายชื่อผู้มีสิทธิเข้าสอบข้อเขียนให้เรียกผู้สมัครมาให้ข้อมูลเพิ่มเติมตามที่เห็นสมควรเพื่อประกอบการพิจารณา(๒) ภายหลังประกาศรายชื่อผู้ที่ผ่านการสอบข้อเขียน(ก) ให้ผู้ผ่านการสอบข้อเขียนยื่นแบบรายการประวัติและเอกสารหลักฐานตามที่ได้กำหนดไว้ในประกาศรายชื่อผู้ที่ผ่านการสอบข้อเขียน(ข) ส่งบัญชีรายชื่อผู้ผ่านการสอบข้อเขียนไปยังหน่วยงานต่าง ๆ เช่นเนติบัณฑิตยสภาและสภาทนายความเพื่อตรวจสอบถึงความเป็นสามัญสมาชิกแห่งเนติบัณฑิตยสภา และตรวจสอบว่าเป็นหรือเคยเป็นทนายความหรือเคยถูกกล่าวหาว่าประพฤติผิดมรรยาททนายความตามกฎหมายว่าด้วยทนายความหรือไม่(ค)ส่งบัญชีรายชื่อผู้ผ่านการสอบข้อเขียนที่ประกอบวิชาชีพอื่นไปยังหน่วยงานกำกับดูแลวิชาชีพที่ผู้ผ่านการสอบข้อเขียนเป็นหรือเคยเป็นสมาชิกเพื่อตรวจสอบว่าเป็นหรือเคยเป็นสมาชิกหรือเคยถูกกล่าวหาว่าประพฤติผิดจริยธรรมหรือมีข้อร้องเรียนในการประกอบวิชาชีพดังกล่าวหรือไม่(ง) สอบถามคุณสมบัติของผู้ผ่านการสอบข้อเขียนไปยังผู้รับรองผู้บังคับบัญชา หรือบุคคลอื่นใด ตามที่เห็นสมควรหรือส่งรายชื่อผู้ผ่านการสอบข้อเขียนไปยังหน่วยงานต้นสังกัดที่ผู้สมัครทำงานหรือรับราชการอยู่เพื่อตรวจสอบว่าเคยถูกกล่าวหาว่าประพฤติผิดวินัยหรือมีข้อร้องเรียนในการทำงานหรือรับราชการหรือไม่ ตามที่เห็นสมควร(จ)ตรวจสอบประวัติบุคคลไปยังหน่วยงานภายนอกที่จะเป็นประโยชน์ต่อการพิจารณา เช่นสำนักข่าวกรองแห่งชาติ สำนักงานคณะกรรมการป้องกันและปราบปรามยาเสพติดสำนักงานคณะกรรมการป้องกันและปราบปรามการทุจริตแห่งชาติ กรมบังคับคดีกรมคุมประพฤติ สำนักงานป้องกันและปราบปรามการฟอกเงิน กรมสอบสวนคดีพิเศษหรือสำนักงานคณะกรรมการป้องกันและปราบปรามการทุจริตในภาครัฐ(ฉ) ตรวจสอบความประพฤติและลายพิมพ์นิ้วมือไปยังกองทะเบียนประวัติอาชญากรสำนักงานวิทยาการตำรวจ สำนักงานตำรวจแห่งชาติ(ช) ประกาศบัญชีรายชื่อผู้ที่ผ่านการสอบข้อเขียนสำหรับการสอบคัดเลือกหรือการทดสอบความรู้และประกาศบัญชีรายชื่อผู้ที่ผ่านการประเมินความรู้ความสามารถและประสบการณ์สำหรับการคัดเลือกพิเศษตามวิธีการที่คณะอนุกรรมการตรวจสอบคุณสมบัติของผู้สมัครกำหนดเพื่อให้บุคคลทั่วไปให้ข้อคิดเห็นเกี่ยวกับคุณสมบัติหรือความเหมาะสมในการดำรงตำแหน่งข้าราชการอัยการของผู้ที่ผ่านการสอบข้อเขียนหรือการประเมินดังกล่าวโดยให้มีหนังสือถึงอธิบดีอัยการ สำนักงานคณะกรรมการอัยการภายใน ๑๕ วันนับแต่วันที่ประกาศเป็นต้นไปเพื่อเสนอคณะอนุกรรมการตรวจสอบคุณสมบัติของผู้สมัครและคณะบุคคลกลั่นกรองคุณสมบัติผู้ที่ผ่านการสอบข้อเขียนทั้งนี้ขอให้ผู้ที่ประสงค์จะให้ข้อคิดเห็นระบุชื่อ นามสกุลและที่อยู่จริงที่สามารถติดต่อได้(ซ) ให้ผู้ผ่านการสอบข้อเขียนไปรับการตรวจร่างกายและจิตใจจากคณะกรรมการแพทย์ตามวันเวลาและสถานที่ที่สำนักงานคณะกรรมการอัยการกำหนดและผู้สมัครต้องชำระเงินค่าตรวจร่างกายและจิตใจด้วยให้ประธานอนุกรรมการตรวจสอบคุณสมบัติของผู้สมัครแต่งตั้งคณะบุคคลกลั่นกรองคุณสมบัติผู้ที่ผ่านการสอบข้อเขียนหรือการประเมินทำหน้าที่ตรวจสอบคุณสมบัติเพิ่มเติมเพื่อกลั่นกรองคุณสมบัติของผู้ที่ผ่านการสอบข้อเขียนหรือการประเมินอีกครั้งก่อนประกาศวันสอบปากเปล่าข้อ ๘ ให้คณะกรรมการแพทย์จัดทำเกณฑ์ทางการแพทย์ที่จะใช้ในการตรวจร่างกายและจิตใจเพื่อให้ก.อ. ให้ความเห็นชอบเกณฑ์ทางการแพทย์ดังกล่าวอย่างน้อยต้องประกอบด้วยวิธีการที่จะใช้ในการทดสอบและลักษณะทางระบบจิตประสาทที่จะตรวจและประเมินความเหมาะสมคณะกรรมการแพทย์จะตรวจร่างกายและจิตใจของผู้ผ่านการสอบข้อเขียนเพื่อให้ได้บุคคลที่เหมาะสมที่จะเป็นข้าราชการอัยการดังนี้(๑) ตรวจร่างกายทั่วไป(๒) ตรวจทางห้องปฏิบัติการ ประกอบด้วย การตรวจปัสสาวะ ตรวจเลือดและเอ็กซเรย์เพื่อตรวจโรคทั่วไป และโรคตามที่ระบุไว้ในประกาศของ ก.อ.(๓) ตรวจสภาพจิตใจข้อ ๙ เมื่อได้รับข้อมูลเกี่ยวกับคุณสมบัติของผู้สมัครและรายงานผลการตรวจร่างกายและจิตใจของคณะกรรมการแพทย์แล้วให้คณะอนุกรรมการตรวจสอบคุณสมบัติของผู้สมัครพิจารณาแล้วเสนอความเห็นไปยัง ก.อ.ก่อนบรรจุเป็นข้าราชการอัยการหากพบว่าผู้สมัครคนใดไม่มีสิทธิได้รับการบรรจุเป็นข้าราชการอัยการ ให้คณะอนุกรรมการตรวจสอบคุณสมบัติของผู้สมัครพิจารณาและเสนอความเห็นไปยังก.อ.ข้อ ๑๐ การดำเนินการเกี่ยวกับการตรวจสอบคุณสมบัติของผู้สมัครซึ่งได้กระทำไปแล้วในขั้นตอนใดก่อนวันที่ระเบียบนี้ใช้บังคับให้เป็นอันใช้ได้แต่การดำเนินการในขั้นตอนต่อไปให้ปฏิบัติตามระเบียบนี้ให้คณะอนุกรรมการตรวจสอบคุณสมบัติของผู้สมัครทดสอบความรู้เพื่อบรรจุเป็นข้าราชการอัยการและแต่งตั้งให้ดำรงตำแหน่งอัยการผู้ช่วยพ.ศ. ๒๕๕๗ ตามคำสั่งคณะกรรมการอัยการที่ ๒๐/๒๕๕๖ เป็นคณะอนุกรรมการตรวจสอบคุณสมบัติของผู้สมัครตามระเบียบนี้ข้อ ๑๑ ให้ ก.อ. มีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้ข้อ ๑๒ ให้อัยการสูงสุดรักษาการตามระเบียบนี้บรรดาระเบียบ ข้อกำหนด ข้อบังคับ ประกาศและคำสั่งอื่นใดซึ่งขัดหรือแย้งระเบียบนี้ ให้ใช้ระเบียบนี้แทนประกาศณ วันที่ ๒๖ พฤษภาคม พ.ศ. ๒๕๕๗อรรถพลใหญ่สว่างอัยการสูงสุดประธานคณะกรรมการอัยการ[เอกสารแนบท้าย]หนังสือรับรองการประกอบวิชาชีพของผู้สมัครตามความในมาตรา ๕๐ (๓) แห่งพระราชบัญญัติระเบียบข้าราชการฝ่ายอัยการ พ.ศ. ๒๕๕๓ซึ่งเป็นข้าราชการตุลาการ จ่าศาล รองจ่าศาล เจ้าพนักงานพิทักษ์ทรัพย์เจ้าพนักงานบังคับคดี พนักงานคุมประพฤติของศาลยุติธรรม หรือนายทหารเหล่าพระธรรมนูญ(ดูข้อมูลจากภาพกฎหมาย)ปริยานุช/ผู้จัดทำ๑๑ มิถุนายน๒๕๕๗นุสรา/ผู้ตรวจ๑๔ สิงหาคม๒๕๕๗[๑] ราชกิจจานุเบกษาเล่ม ๑๓๑/ตอนที่ ๕๑ ก/หน้า ๑๐/๕ มิถุนายน ๒๕๕๗